ตามคาด! DELTA ทะลุ 900 บาท วันเดียวพุ่ง 9% รับเข้า SET50 วันแรก
ตามคาด! DELTA ทะลุ 900 บาท วันเดียวพุ่ง 9% “ออลไทม์ไฮ” รับเข้า SET50 วันแรก โดย ณ เวลา 15:23 น. ราคาอยู่ที่ระดับ 906.00 บาท  บวก 76.00 บาท หรือ 9.16% ด้วยมูลค่าการซื้อขาย 9.93 พันล้านบาท
ตามคาด! DELTA ทะลุ 900 บาท วันเดียวพุ่ง 9% “ออลไทม์ไฮ” รับเข้า SET50 วันแรก
3 ม.ค. 2566

ผู้สื่อข่าวรายงานว่า วันนี้ (3ม.ค.66) ราคาหุ้น บริษัท เดลต้า อีเลคโทรนิคส์ (ประเทศไทย) จำกัด (มหาชน) หรือ DELTA  ณ เวลา 15:23 น. อยู่ที่ระดับ 906.00 บาท  บวก 76.00 บาท หรือ 9.16% สูงสุดที่ระดับ 926 บาท ต่ำสุดที่ระดับ 836 บาท ด้วยมูลค่าการซื้อขาย 9.93 พันล้านบาท ราคา ทำจุดสูงสุดตั้งแต่เข้าตลาดฯเมื่อ24 ก.ค. 2538

ด้านนางสาววิลาสินี บุญมาสูงทรง ผู้อำนวยการฝ่ายวิจัย บล.โกลเบล็ก กล่าวว่า หุ้น DELTA มีแรงเก็งกำไรในวันแรกที่เข้าคำนวณดัชนี SET50 หลังจากปรับเกณฑ์ Free Float ซึ่งจะมีผลช่วง 6 เดือน (ม.ค.-มิ.ย.66) และจะมีการปรับการคำนวณ SET50 ใหม่อีกครั้ง
นอกจากนี้ คาดว่าเก็งกำไรกำไรในไตรมาส 4/65 ที่คาดว่าออกมาดี โดย Bloomberg consensus คาดว่าในไตรมาส 4/65 จะมีกำไร 3,861 ล้านบาท เติบโต 84% จากช่วงเดียวกันของปีก่อน (YoY) โดยทั้งปี 65 คาดว่าจะมีกำไร 14,026 ล้านบาท เติบโต 109% จากปี 64 ที่มีกำไร 6,700 ล้านบาท